[{"text_idx": "#000002", "text": "Posted on 4. ma\u0308rts 2021By gelisIn U\u0308ldine"}, {"text_idx": "#000003", "text": "Mahepo\u0303llumajandusliku tootmise ja mesindusega alustajad saavad Po\u0303llumajandus- ja Toiduametile (PTA) esitada 10. ma\u0308rtsist kuni 12. aprillini tunnustamise taotluseid. Tunnustuse olemasoluta ei tohi tooteid mahedana turustada."}, {"text_idx": "#000005", "text": "\u201eMahedana vo\u0303ib turustada u\u0308ksnes tooteid, millel on vastav tunnustus. Ko\u0303igil ka\u0308esoleval aastal mahetootmisega alustada soovivatel ettevo\u0303tjatel avaneb nu\u0308u\u0308d vo\u0303imalus oma tegevus registreerida ja saada vastav tunnustus,\u201c u\u0308tles Po\u0303llumajandus- ja Toiduameti mahepo\u0303llumajanduse ja seemne osakonna peaspetsialist Olvia Laur."}, {"text_idx": "#000006", "text": "Tunnustust omavad ettevo\u0303tjad saavad mahepo\u0303llumajandusliku tootmise ja\u0308tkamise taotlusi esitada PTA-le 10. ma\u0308rtsist kuni 15. juunini."}, {"text_idx": "#000007", "text": "Toetuso\u0303iguslikud mahepo\u0303llud tuleb e-PRIAsse kanda hiljemalt 15. juuniks. Po\u0303llumajanduse Registrite ja Informatsiooni Ametist (PRIA) mahepo\u0303llumajandusele u\u0308lemineku toetust taotlevad tootjad ei pea PTA-le po\u0303ldude andmeid esitama, vaid saavad kliendiportaalis teha vastava ma\u0308rke."}, {"text_idx": "#000008", "text": "PRIA-st toetust mittetaotlevad ettevo\u0303tted peavad kliendiportaali sisestama kogu po\u0303llumajandusmaa, sealhulgas poollooduslikud kooslused ja karjatatava mittepo\u0303llumajandusliku maa. Ta\u0308iendava info ja vajalikud dokumendivormid leiavad ettevo\u0303tjad PTA kodulehelt."}, {"text_idx": "#000009", "text": "Ka\u0308esolevast aastast hakkasid kehtima mitmed o\u0303igusaktid, mis to\u0303id kaasa muudatusi riigilo\u0303ivude tasumisel mahepo\u0303llumajanduse seaduse alusel tehtavate toimingute eest. Riigilo\u0303iv koosneb edaspidi 62 euro suurusest pu\u0308siosast ja muutuvosast, mis so\u0303ltub kontrollitava maa suurusest. Selleks on edaspidi 1,5 eurot po\u0303llumajandusmaa hektari kohta vo\u0303i korjeala puhul 24 eurosenti hektari kohta. Riigilo\u0303iv vo\u0303ib ettevo\u0303tja kohta kokku ulatuda kuni 5000 euroni aastas."}, {"text_idx": "#000010", "text": "Mahepo\u0303llumajandusliku seemne vo\u0303i vegetatiivse (nt kapsa- vo\u0303i tomatiistikud) paljundusmaterjali tootmise, ettevalmistamise ja turule viimisega tegeleval ettevo\u0303ttel tuleb edaspidi tasuda riigilo\u0303ivu 120 eurot."}, {"text_idx": "#000011", "text": "Riigilo\u0303ivu ja ja\u0308relevalvetasude kohta leiate infot PTA veebilehelt."}, {"text_idx": "#000012", "text": "PTA mahepo\u0303llumajanduse ja seemne osakonna peaspetsialist"}, {"text_idx": "#000013", "text": "Valitsus otsustas ja\u0308tkata MESi kriisimeetmetega ka sel aastal"}, {"text_idx": "#000014", "text": "PRIA poolt makstavad aasta suurimad toetusrahad jo\u0303uavad jo\u0303uludeks klientideni"}, {"text_idx": "#000016", "text": "Po\u0303llumajandusliku tegevusega alustava noore ettevo\u0303tja toetust taotleb 177 noort ettevo\u0303tjat"}, {"text_idx": "#000017", "text": "Ettevo\u0303tjad saavad Eesti maaelu arengukava 2014-2020 rahastamisvahendi sihtfondi tagasilaekunud raha taas kasutada"}]